text: Plejehjem: Du må ikke få sukker
  23 juni 2014 kl. 12.12
  En 72-årig plejehjemsbeboer, Stella Sørensen, har fået besked på, at hun ikke må spise chokolade og sukker, da det giver plejehjemmets personale alt for meget ekstra arbejde med at skifte hendes ble. Det skriver Esktra Bladet i dag.
  Stella Sørensen kan godt lide chokolade, men det er plejepersonalet trætte af. Det er nemlig angiveligt chokolade og sukker, der slår den ældre dames mave i stykker.
  Derfor har personalet på Områdecenter Gjesing Midtby i Esbjerg, bedt Stella Sørensen underskrive en skriftlig aftale om hendes madvaner: ?Stop med at spise sukker og chokolade, eller vi stopper med at hjælpe dig.?
  Også kvindens elektriske kørestol er ifølge aftalen i fare.
  
  Esbjerg Kommune har beklaget
  Stella Sørensens søn, Tom Sørensen, har meldt personalet til politiet, og Esbjerg Kommune har i dag beklaget situationen.
  -Vi vil straks revurdere aftalen sammen med beboeren og eventuelt beboerens pårørende, så aftalen afspejler beboerens ønsker og opfattelse af livskvalitet, siger direktør for Sundhed & Omsorg Arne Nikolajsen i en pressemeddelelse.
  Se mere om historien, og mød Stella Sørensen, i TV SYD i aften kl. 19.30.
  Læs hele artiklen hos Ekstra Bladet her
  Se klippet her:
  Varighed: 01:56
  